Weber-egpaar se liggame gevindDie liggame van Mariëtte en Mof Weber is Donderdag gevind. (Foto: Verskaf) Die liggame van die vermiste onderwysers van die Hoërskool Ellisras in Lephalale is Donderdag deur die polisie gevind. Mof en Mariëtte Weber het Woensdag verdwyn toe hul boot vermoedelik oor die Mokolo-damwal gestort het. Adriaan Joubert, hoof van die Hoërskool Ellisras, het die nuus aan Maroela Media bevestig. “Julle was legendes in Ellisras en in Hoërskool Ellisras,” het hy in ŉ WhatsApp-boodskap gesê. Hy het die voorval as een van die mees tragiese dae in die geskiedenis van die skool beskryf. “Julle nagedagtenis leef voort in julle kinders en die opvoeding van al die Rassies van die afgelope drie dekades. Ons salueer u.” Die liggaam van ŉ 11-jarige seun wat ook saam met die egpaar op hul boot was, is reeds Woensdag omstreeks 14:00 naby wrakstukke van die boot gevind.